Margo Robija

Margo Elisa Robija (; dzimusi ) ir austrāliešu aktrise un producente. Zināma ar lomām dažādās lielbudžeta filmās, kā arī neatkarīgajā kino, par ko saņēmusi vairākus apbalvojumus, tostarp divas reizes nominēta Amerikas Kinoakadēmijas balvai, trīs Zelta globusa balvām un piecām BAFTA kino balvām. Žurnāls Time 2017. gadā viņu ierindoja starp 100 visietekmīgākajiem cilvēkiem pasaulē, bet Forbes 2019. gadā viņu iekļāva starp vispelnošākajām pasaules aktrisēm.

Dzimusi un uzaugusi Kvīnslendā, Robija savu karjeru uzsāka televīzijas seriālā "Kaimiņi", par ko divas reizes nominēta Logie balvai. Pēc pārcelšanās uz dzīvi ASV filmējusies seriālā Pan Am (2011—2012).  2013. gadā debitējusi lielajā kino ar lomu filmā "Ir laiks", tajā pašā gadā bija loma Mārtina Skorsēzes filmā "Volstrītas vilks". Vēlāk filmējusies tādās filmās kā "Fokuss", Suite Française, Z for Zachariah, "Pašnāvnieku vienība" un "Leģenda par Tarzānu" un "Plēsīgie putni (un kādas Arles Kīnas brīnumpasakainā emancipācija)". 2015. gadā tika nominēta BAFTA kino balvai kā gada uzlēcošā zvaigzne.

Robija saņēmusi par savu aktierspēli saņēmusi pozitīvas kritiķu atsauksmes un nominēta kategorijā "Labākā aktrise galvenajā lomā" par Tonijas Hārdingas lomu biogrāfiskajā filmā "Es, Tonija" (2017). Kritiķu pozitīvo novērtējumu viņā saņēma arī par Elizabetes I lomu vēsturiskajā drāmā "Marija — Skotijas karaliene" (2018), Šeronas Teitas lomu komēdijdrāmā "Reiz Holivudā" (2019) un izdomātas Fox News darbinieces lomu drāmā "Skandāls" (Bombshell, 2019); viņa saņēmusi BAFTA kino balvas nominācijas par lomām visās trīs filmās un Kinoakadēmijas balvas nomināciju kategorijā "Labākā aktrise otrā plāna lomā" par pēdējo no tām.

Robija precējusies ar producentu Tomu Ekliju un viņi ir producentu uzņēmums LuckyChap Entertainment līdzīpašnieki un dibinātāji. Uzņēmums veidojis vairākas filmas starp kurām ir arī "Daudzsološa jauna sieviete" (2020), kā arī televīzijas seriāls Dollface (2019–pašlaik) un miniseriāls Maid (2021).

 Filmogrāfija 

 Kino 
 Gads Nosaukums Loma Piezīmes 2008 Vigilante Kasandra 2009 I.C.U. Tristana Votersa 2013 "Ir laiks" (About Time) Šarlote 2013 "Volstrītas vilks" (The Wolf of Wall Street) Naomi Lapaglija 2015 Z for Zachariah Enna Bērdena 2015 "Fokuss" (Focus) Džesika "Džesa" Bareta 2015 Suite Française Selīna 2015 "Gadsimta likme" (The Big Short) sevi 2016 Whiskey Tango Foxtrot Tanja Vanderpoela 2016 "Leģenda par Tarzānu" (The Legend of Tarzan) Džeina Portere 2016 "Pašnāvnieku vienība" (Suicide Squad) Arle Kīna 2017 "Ardievu, Kristofer Robin" (Goodbye Christopher Robin) Dafne 2017 "Es, Tonija" (I, Tonya) Tonija Hārdinga arī producente 2018 "Trusītis Pēterītis" (Peter Rabbit) Flopsija (balss) / teicēja 2018 Terminal Enija / Bonija  arī producente 2018 Slaughterhouse Rulez Odrija 2018 "Marija — Skotijas karaliene" (Mary Queen of Scots) Elizabete I 2019 "Sapņu zeme" (Dreamland) Elisone Velsa arī producente 2019 "Reiz Holivudā" (Once Upon a Time in Hollywood) Šerona Teita 2019 "Skandāls" (Bombshell) Kaila Pospisila 2020 "Plēsīgie putni" (Birds of Prey) Arle Kīna arī producente 2020 "Daudzsološa jauna sieviete" (Promising Young Woman) tikai producente 2021 "Trusītis Pēterītis 2: Mazais bēglis" (Peter Rabbit 2: The Runaway) Flopsija (balss) / teicēja 2021 "Pašnāvnieku vienība: Jauna misija" (The Suicide Squad) Arle Kīna 2022 "Amsterdama" (Amsterdam) Valērija Voza 2022 "Babilona" (Babylon) Nellija Laroja 2023 "Asteroīdu pilsēta" (Asteroid City) Aktrise / sieva 2023 "Bārbija" (Barbie) Bārbija pēcapstrādē

 Ārējās saites 



Kategorija:1990. gadā dzimušie
Kategorija:Austrāliešu kinoaktieri
Kategorija:Kvīnslendā dzimušie